**Molėtų rajono savivaldybės taryba**

**SPRENDIMAS**

**DĖL SAVIVALDYBĖS materialiojo TURTO PERDAVIMO MOLĖTŲ rajono ugdymo įstaigoms**

2019 m. liepos 25 d. Nr. B1-172

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 5, punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktu, 3.1 papunkčiu, atsižvelgdama į projekto „Mokyklų aprūpinimas gamtos ir technologinių mokslų priemonėmis. Projekto kodas Nr. 09.1.3-CPVA-V-704-02-0001“,

Molėtų rajono savivaldybės taryba nusprendžia:

1. Perduoti patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį materialųjį turtą šioms ugdymo įstaigoms:
   1. Molėtų r. Alantos gimnazijai ilgalaikį materialųjį turtą (pagal pristatytų prekių perdavimo ir priėmimo aktą), kurio bendra įsigijimo vertė 508,2 Eur (iš jų: Europos regioninės plėtros fondo lėšos - 444,78 Eur, valstybės biudžeto lėšos - 63,42 Eur; balansinė sąskaita – 1209401) ir trumpalaikį materialųjį turtą, kurio bendra įsigijimo vertė 2158,64 Eur (iš jų: Europos regioninės plėtros fondo lėšos – 1889,24 Eur, valstybės biudžeto lėšos – 269,40 Eur; balansinė sąskaita – 2060001);
   2. Molėtų r. Antano Jaroševičiaus gimnazijai ilgalaikį materialųjį turtą (pagal pristatytų prekių perdavimo ir priėmimo aktą), kurio bendra įsigijimo vertė 508,2 Eur (iš jų: Europos regioninės plėtros fondo lėšos - 444,78 Eur, valstybės biudžeto lėšos - 63,42 Eur; balansinė sąskaita – 1209401) ir trumpalaikį materialųjį turtą, kurio bendra įsigijimo vertė 2158,64 Eur (iš jų: Europos regioninės plėtros fondo lėšos – 1889,24 Eur, valstybės biudžeto lėšos – 269,40 Eur; balansinė sąskaita – 2060001);
   3. Molėtų pradinei mokyklai ilgalaikį materialųjį turtą (pagal pristatytų prekių perdavimo ir priėmimo aktą), kurio bendra įsigijimo vertė 508,2 Eur (iš jų: Europos regioninės plėtros fondo lėšos - 444,78 Eur, valstybės biudžeto lėšos - 63,42 Eur; balansinė sąskaita – 1209401) ir trumpalaikį materialųjį turtą, kurio bendra įsigijimo vertė 3395,26 Eur (iš jų: Europos regioninės plėtros fondo lėšos – 2971,53 Eur, valstybės biudžeto lėšos – 423,73 Eur; balansinė sąskaita – 2060001).
2. Įgalioti Molėtų rajono savivaldybės administracijos direktorių Savivaldybės vardu pasirašyti šio sprendimo 1 punkte nurodyto turto perdavimo – priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika